NOTĂ DE FUNDAMENTARE

**Secțiunea 1**

# Titlul proiectului de act normativ

|  |
| --- |
| **Hotărârea Guvernului pentru modificarea anexei nr.1 la Hotărârea Guvernului nr. 185/1994 privind acordarea alocației de hrană zilnice pentru personalul navigant și auxiliar îmbarcat pe nave** |

**Secțiunea a 2-a**

# Motivul emiterii actului normativ

|  |  |
| --- | --- |
| 2.1. Sursa proiectului de act normativ | Proiectul a fost elaborat de către Ministerul Transporturilor și Infrastructurii – Direcția Transport Naval.  Odată cu creșterea indicelui de inflație la produsele de bază, puterea de cumpărare a salariaților a scăzut, iar intrarea în vigoare a proiectului de act normativ va duce la creșterea calității vieții personalului navigant. |
| 2.2. Descrierea situației actuale | În conformitate cu prevederile art.71, alin.(1) al Ordonanței Guvernului nr.42/1997 privind transportul maritim și pe căile navigabile interioare, republicată, personalul navigant și auxiliar ambarcat pe nave are dreptul la o alocație de hrană zilnică.  Personalul ambarcat pe nave beneficiază de alocație zilnică de hrană conform prevederilor Hotărârii Guvernului nr.185/1994 privind acordarea alocației de hrană zilnice pentru personalul navigant și auxiliar îmbarcat pe nave. Cuantumul alocației zilnice de hrană a fost modificat prin Hotărârea Guvernului nr.598/1997, Hotărârea Guvernului nr. 217/2005, Hotărârea Guvernului nr. 1068/2013, Hotărârea Guvernului nr.437/2018 și Hotărârea Guvernului nr.719/2022.  În prezent se acordă:  - 56,08 lei/zi pentru personalul ambarcat pe nave maritime de transport de mărfuri și de pasageri, nave maritime de cercetare, tancuri petroliere, de transport fluvial, platforme de foraj și extracție maritime, nave de pescuit maritime, nave fluviale cu propulsie de transport de mărfuri și de pasageri, tancuri propulsate de bunkeraj, drage fluviale și maritime, șalande, macarale autopropulsate și nepropulsate, șlepuri, ceamuri, remorchere portuare și pilotine;  -50,03 lei/zi pentru personalul ambarcat pe restul navelor și corpurilor plutitoare nespecificate mai sus, nave de orice categorie, pe timpul cât sunt în conservare, pe timpul iernatului, pe timpul construcției și reconstrucției în țară;  -60,67 lei/zi pentru scafandri.  În conformitate cu prevederile Legii nr. 165/2018 privind acordarea biletelor de valoare, salariații de la uscat primesc o alocație individuală de hrană sub forma tichetelor de masă. Valoarea tichetului de masă, în luna iunie 2022 era de 20 lei, iar conform Legii nr.187/2022 pentru modificarea art.14 din Legea nr.165/2018 privind acordarea biletelor de valoare, valoarea tichetului de masă a fost majorată la 30 lei începând cu luna iulie 2022.  Prin similitudine cu drepturile salariaților de la uscat ce primesc tichete de masă, este imperios necesar ca și valoarea alocației de hrană să fie majorată cu același procentaj cu care a fost majorată valoarea tichetului de masă. Se poate observa că valoarea tichetului de masă a fost majorată începând cu 1 iulie 2022 cu un procent de 50%.  Pentru asigurarea numărului de calorii prevăzut în anexa nr.1 la Hotărârea de Guvern nr.185/1994, cu modificările și completările ulterioare, este necesară actualizarea valorii alocației de hrană zilnice cu același algoritm de calcul ce a fost aplicat la majorarea tichetelor de masă. |
| 2.3. Schimbări preconizate | Alocația de hrană urmează să devină:  - 84,12 lei/zi pentru personalul ambarcat pe nave maritime de transport de mărfuri și de pasageri, nave maritime de cercetare, tancuri petroliere, de transport fluvial, platforme de foraj și extracție maritime, nave de pescuit maritime, nave fluviale cu propulsie de transport de mărfuri și de pasageri, tancuri propulsate de bunkeraj, drage fluviale și maritime, șalande, macarale autopropulsate și nepropulsate, șlepuri, ceamuri, remorchere portuare și pilotine;  - 75,05 lei/zi pentru personalul ambarcat pe restul navelor și corpurilor plutitoare nespecificate mai sus, nave de orice categorie, pe timpul cât sunt în conservare, pe timpul iernatului, pe timpul construcției și reconstrucției în țară  - 91,01 lei/zi pentru scafandri. |
| 2.4. Alte informații | În conformitate cu art.4 din HG nr. 185/1994 privind acordarea alocației de hrană zilnice pentru personalul navigant și auxiliar îmbarcat pe nave, la regiile autonome și societățile comerciale cu capital majoritar de stat, alocația zilnică de hrană se acordă, diferențiat, în limita numărului de calorii stabilit potrivit prevederilor anexei nr. 1 la prezenta hotărâre, iar cuantumul în lei al acesteia se negociază în cadrul Contractului colectiv de muncă. Navele ARSVOM nu au normat post de bucătar, iar la bordul acestora nu există condiții de pregătit hrană caldă. |

**Secțiunea a 3-a**

**Impactul socioeconomic**

|  |  |
| --- | --- |
| 3.1. Descrierea generală a beneficiilor și costurilor estimate ca urmare a intrării în vigoare a actului normativ | Principalul beneficiu al intrării în vigoare a actului normativ este creșterea calității vieții personalului navigant și auxiliar îmbarcat pe nave |
| 3.2. Impactul social | Odată cu creșterea indicelui de inflație la produsele de bază, puterea de cumpărare a salariaților a scăzut. Alinierea alocației de hrană la prețul actual, va duce la creșterea calității vieții personalului navigant. |
| 3.3. Impactul asupra drepturilor și libertăților fundamentale ale omului | Proiectul de act normativ nu are impact în acest domeniu |
| 3.4. Impactul macroeconomic | Alocația de hrană acordată reprezintă 6,92% din cheltuiala materială și 3,68% din întreg bugetul ARSVOM Constanța. Creșterea alocației de hrană cu 50% influențează puțin bugetul unității, aceasta reprezentând 6,92% din cheltuielile materiale și 3,68% din întreg bugetul ARSVOM Constanța, adică de la o alocație de hrană de 1.336 mii lei/an va fi o creștere la 2.056 mii lei/an. |
| 3.4.1. Impactul asupra economiei și asupra principalilor indicatori macroeconomici | Proiectul de act normativ nu are impact în acest domeniu |
| 3.4.2. Impactul asupra mediului concurențial și domeniul ajutoarelor de stat | Proiectul de act normativ nu are impact în acest domeniu |
| 3.5. Impactul asupra mediului de afaceri | Nu influențează major mediul de afaceri al unității, deoarece, această creștere a alocației de hrană nu reprezintă un efort financiar mare |
| 3.6. Impactul asupra mediului înconjurător | Proiectul de act normativ nu produce impact asupra mediului |
| 3.7. Evaluarea costurilor și beneficiilor din perspectiva inovării și digitalizării | Proiectul de act normativ nu are impact în acest domeniu |
| 3.8.Evaluarea costurilor și beneficiilor din perspectiva dezvoltării durabile | Proiectul de act normativ nu are impact în acest domeniu |
| 3.9. Alte informații | Nu au fost identificate |

**Secțiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  | - în mii lei (RON) - | | | | | | |
|  | Indicatori | Anul curent | Următorii patru ani | | | | Media pe cinci ani |
|  | 1 | 2 | 3 | 4 | 5 | 6 | 7 |
|  |  | 2023 | 2024 | 2025 | 2026 | 2027 |  |
|  | 4.1. Modificări ale veniturilor bugetare, plus/minus, din care: | 0 |  |  |  |  |  |
|  | 1. buget de stat, din acesta: 1. impozit pe profit 2. impozit pe venit |
|  | 1. bugete locale 1. impozit pe profit |
|  | 1. bugetul asigurărilor sociale de stat: 1. contribuții de asigurări |
|  | d) alte tipuri de venituri (Se va menționa natura acestora.) |
|  | 4.2. Modificări ale cheltuielilor bugetare, plus/minus, din care: | +720 | + 1253 | + 1253 | + 1253 | + 1253 | + 1146,4 |
|  | 1. buget de stat, din acesta: 1. cheltuieli de personal 2. bunuri și servicii |  |  |  |  |  |  |
|  | 1. bugete locale: 1. cheltuieli de personal 2. bunuri și servicii | +720 | +1253 | + 1253 | + 1253 | + 1253 | + 1146,4 |
|  | 1. bugetul asigurărilor sociale de stat: 1. cheltuieli de personal 2. bunuri și servicii |
|  | d) alte tipuri de cheltuieli Transferuri între unități ale administrației publice |
|  | 4.3. Impact financiar, plus/minus, din care: a) buget de stat | +720 | + 1253 | + 1253 | + 1253 | + 1253 | + 1146,4 |
|  | b) bugete locale |  |  |  |  |  |  |
|  | 4.4. Propuneri pentru acoperirea creșterii cheltuielilor bugetare |  |  |  |  |  |  |
|  | 4.5. Propuneri pentru a compensa reducerea veniturilor bugetare |  |  |  |  |  |  |
|  | 4.6. Calcule detaliate privind fundamentarea modificărilor veniturilor și/sau cheltuielilor bugetare |  |  |  |  |  |  |
|  | 4.7. Punerea în aplicare a prezentei hotărâri nu necesită modificarea cheltuielilor bugetare aprobate | | | | | | |
|  | 4.8. Alte informații |  |  |  |  |  |  |

**Secțiunea a 5-a**

**Efectele proiectului de act normativ asupra legislației în vigoare**

|  |  |
| --- | --- |
| 5.1. Măsuri normative necesare pentru aplicarea prevederilor proiectului de act normativ | Nu este cazul |
| 5.2. Impactul asupra legislației în domeniul achizițiilor publice | Nu este cazul |
| 5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE) | Nu este cazul |
| 5.3.1. Măsuri normative necesare transpunerii directivelor UE | Nu este cazul |
| 5.3.2. Măsuri normative necesare aplicării actelor legislative UE | Nu este cazul |
| 5.4. Hotărâri ale Curții de Justiție a Uniunii Europene | Nu este cazul |
| 5.5. Alte acte normative și/sau documente internaționale din care decurg angajamente asumate | Nu este cazul |
| 5.6. Alte informații | Nu este cazul |

**Secțiunea a 6-a**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informații privind neaplicarea procedurii de participare la elaborarea actelor normative | Nu este cazul |
| 6.2. Informații privind procesul de consultare cu organizații neguvernamentale, institute de cercetare și alte organisme implicate | Proiectul de act normativ a fost afișat pe pagina de internet a Ministerului Transporturilor și Infrastructurii și a fost supus dezbaterilor în Comisia de Dialog Social | |
| 6.3. Informații despre consultările organizate cu autoritățile administrației publice locale | Nu este cazul | |
| 6.4. Informații privind puncte de vedere/opinii emise de organisme consultative constituite prin acte normative | Nu este cazul | |
| 6.5. Informații privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi | Proiectul de act normativ va fi avizat de Consiliul Legislativ.  Proiectul de act normativ va fi avizat de Consiliul Economic și Social. | |
| 6.6. Alte informații | Nu este cazul | |

**Secțiunea a 7-a**

**Activități de informare publică privind elaborarea și implementarea proiectului de act normativ**

|  |  |
| --- | --- |
| 7.1. Informarea societății civile cu privire la elaborarea proiectului de act normativ | Au fost îndeplinite procedurile prevăzute de Legea nr. 52/2003 privind transparența decizională în administrația publică.  Menționăm că au fost întreprinse demersurile legale  prevăzute de art.7 alin. (1) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr. 561/2009. Prevederile proiectului de act normativ au fost aduse la cunoștința partenerilor sociali, în cadrul ședințelor Comisiei de Dialog Social |
| 7.2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Proiectul de act normativ nu produce impact asupra mediului |

**Secțiunea a 8-a**

**Măsuri privind implementarea, monitorizarea și evaluarea proiectului de act normativ**

|  |  |
| --- | --- |
| 8.1.Măsurile de punere în aplicare a proiectului de act normativ | Nu este cazul |
| 8.2. Alte informații | Nu este cazul |

Pentru considerentele de mai sus, am elaborat **proiectul de Hotărâre a Guvernului** **pentru modificarea Anexei nr.1 la Hotărârea Guvernului nr. 185/1994 privind acordarea alocației de hrană zilnice pentru personalul navigant și auxiliar îmbarcat pe nave** care, în forma prezentată a fost avizat de ministerele interesate și pe care îl supunem spre aprobare.

**VICEPRIM - MINISTRU**

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**AVIZĂM**

**MINISTRUL MUNCII ȘI SOLIDARITĂȚII SOCIALE**

### MARIUS – CONSTANTIN BUDĂI

**MINISTRUL FINANŢELOR**

**ADRIAN CÂCIU**

**MINISTRUL JUSTIȚIEI**

**MARIAN - CĂTĂLIN PREDOIU**

|  |
| --- |
| **SECRETAR DE STAT**  **ION POPA**  **SECRETAR GENERAL**  **MARIANA IONIȚĂ**  **SECRETAR GENERAL ADJUNCT**  **ADRIAN DANIEL GĂVRUȚA** |
| ***DIRECȚIA AVIZARE***  ***DIRECTOR***  ***LAURA ELENA ȚOPA*** |
|  |
| **DIRECȚIA ECONOMICĂ**  **DIRECTOR**  **LAURA DIANA GÎRLĂ** |
|  |
|  |
| **DIRECȚIA TRANSPORT NAVAL**  **DIRECTOR**  **GABRIELA MURGEANU** |